Porta piscaria (Mutina)
Porta piscaria, vulgo Porta della pescheria, est aditus septentrionalis ecclesiae cathedralis urbis Mutinae. Ita nuncupatur ob nundinas piscarias extra hanc portam olim actas. Inter annos fere 1099 et 1120 constructa est. Ad archivoltum portae piscariae videntur anaglypta fabulam de regis Arthuri equitibus narrantia, omnium talium depictionum antiquissima.